10. ΑΠΟΦΑΣΙΣ ΥΠΟΥΡΓΩΝ ΕΘΝ. ΑΜΥΝΗΣ ΕΞΩΤΕΡΙΚΩΝ ΚΑΙ ΔΗΜΟΣΙΑΣ ΤΑΞΕΩΣ Αριθ. Φ.454/14/275330 της 27 Νοεμ./3 Δεκ. 1968 (ΦΕΚ Β΄674) Περί ρυθμίσεως της διαδικασίας ασκήσεως των αρμοδιοτήτων των Επιτροπών των άρθρ. 14 και 22 του Α.Ν. 1324/1949 και του άρθρ. 5 του Ν.Δ. 3056/54 υπό του Υπουργού Εθνικής Αμύνης και των Νομαρχών. Έχοντες υπ’ όψιν: 1.Τας διατάξεις των άρθρ. 1, 2, 3, 8, 10-27 και 99 του Α.Ν. 1324/49 «περί προστασίας και αποκαταστάσεως των αναπήρων πολέμου, οπλιτών και θυμάτων πολέμου» κυρωθέντος δια του Νόμ. 1487/50, ως ετροποποιήθη και συνεπληρώθη μεταγενεστέρως, του άρθρ. 5 του Ν.Δ. 3056/54 «περί τροποποιήσεως και συμπληρώσεως του Α.Ν. 1324/49» και του άρθρ. 8 του Νόμ. 3200/55 «περί διοικητικής αποκεντρώσεως». 2.Τα άρθρ. 4 παρ. 1 και 2 και 11 παρ. 1 του Ν.Δ. 4352/64 «περί διατάξεων τινών αφορωσών τους Δημοσίους Υπαλλήλους ως και περί καταργήσεως Συμβουλίων και Επιτροπών των Δημοσίων Υπηρεσιών κλπ.», εν συνδυασμώ προς το υπ’ αριθ. 431/1965 Β.Δ/μα δι’ ών κατηργήθησαν αι παρά τω Υπουργείω Εθνικής Αμύνης και ταις Νομαρχίαις του Κράτους Επιτροπαί των άρθρ. 14 και 22 του Α.Ν. 1324/1949 και του άρθρ. 5 του Ν.Δ. 3056/54 και αι αποφασιστικαί αρμοδιότητες αυτών περιήλθον εις τον Υπουργόν Εθνικής Αμύνης. 3.Το υπ’ αριθ. 83/1966 Β.Δ/μα, δι’ ού αι κατά τα ανωτέρω περιελθούσαι εις τον Υπουργόν Εθνικής Αμύνης αρμοδιότητες μετεβιβάσθησαν δια την λοιπήν, πλην της τέως Διοικήσεως Πρωτευύσης Χώραν, εις τους Νομάρχας του Κράτους. 4.Τας υπ’ αριθ. 2075/68 και 2312/68 αποφάσεις του Συμβουλίου της Επικρατείας. 5.Την ανάγκην προπαρασκευής των υπό εκδίκασιν υποθέσεων προκειμένου να εκδοθή επ’ αυτών απόφασις, αποφασίζομεν: Άρθρ.1.-Αι κατά την κειμένην νομοθεσίαν αποφασιστικαί αρμοδιότητες των καταργηθεισών Επιτροπών των άρθρ. 14 και 22 του Α.Ν. 1324/49 και του άρθρ. 5 του Ν.Δ. 3056/1954 εις την περιοχήν της τέως Διοικήσεως Πρωτευούσης ασκούνται υπό του εξ ημών Υπουργού επί της Εθνικής Αμύνης. Αι αυταί ως άνω αρμοδιότητες των εν τη προηγουμένη παραγράφω Επιτροπών εις την λοιπήν Χώραν ασκούνται υπό των Νομαρχών. Άρθρ.2.-1.Πάσα εν γένει ενέργεια κρινομένη ως αναγκαία προς έκδοσιν αποφάσεων και ιδία η καθ’ οιονδήποτε τρόπον (αυτοψία κλπ.) συγκέντρωσις του πραγματικού υλικού, η μελέτη, η εισήγησις και  η κατάρτισις των σχεδίων των αποφάσεων εις τας περιπτώσεις του άρθρ. 1, γίνεται υπό των κατά τας διατάξεις της εσωτερικής λειτουργίας αρμοδίων οργάνων της Δ/νσεως Αναπήρων/ΓΕΣ και των Νομαρχιών. 2.Ειδικώς προκειμένου περί υποθέσεων εκδικαζομένων εις δεύτερον βαθμόν υπό του Υπουργού Εθνικής Αμύνης, συνεπεία αιτήσεως αναθεωρήσεως ή ασκήσεως της υπό του άρθρ. 8 του Νόμ. 3200/55 προβλεπομένης προσφυγής ή αιτήσεως θεραπείας, η κατά την παρ. 1 του παρόντος άρθρου προπαρασκευή γίνεται υπό τριμελούς εξ Αξιωματικών Επιτροπής συγκροτουμένης δια διαταγής του ΒΥ/ΓΕΣ και αποτελουμένης εξ ενός Ανωτέρου, ή Ανωτάτου Αξ/κού του Δικαστικού, ενός Αξ/κού του ΓΕΣ και ενός Αξ/κού της Δ/νσεως Αναπήρων του ΓΕΣ. 3.Εν τη περιπτώσει ταύτη η Δ/νσις Αναπήρων ΓΕΣ και οι Νομάρχαι δύνανται να ζητούν την βοήθειαν προς συγκέντρωσιν του πραγματικού υλικού (π.χ. αυτοψίαν ή συλλογήν άλλων στοιχείων) παρά πάσης Αρχής ή οργάνου υπαγομένου εις την αρμοδιότητα των Υπουργών Εθνικής Αμύνης, Εσωτερικών και Δημοσίας Τάξεως. Άρθρ.3.-1)Κατά την εκδίκασιν των υποθέσεων λαμβάνεται υπ’ όψιν και η σειρά προτεραιότητος υποβολής των σχετικών αιτήσεων. Πάσαι αι εντός ενός ημερολογιακού μηνός υποβληθείσαι αιτήσεις εκδικάζονται τον επόμενον μήνα, αλλ’ ουχί προς της παρελεύσεως 20ημέρου από της υποβολής της τελευταίας. 2)Αι αφορώσαι την χορήγησιν περιπτέρου, κυλικείου, καφενείου και κουρείου αιτήσεις καταχωρίζονται, άμα τη υποβολή των, εις πίνακας ανηρτημένους εντός των καταστημάτων της Δ/νσεως Αναπήρων/ΓΕΣ και των Νομαρχιών και προσιτούς εις πάντα ενδιαφερόμεον. Οι πίνακες ούτοι περιλαμβάνουν την χρονολογίαν υποβολής της αιτήσεως, το ονοματεπώνυμον και την ιδιότητα του αιτούντος, το είδος της αιτουμένης αποκαταστάσεως και την θέσιν αυτής. 3)Προκειμένης παραχωρήσεως περιπτέρου, κυλικείου, κουρείου, καφενείου, δια την χορήγησιν του οποίου υπεβλήθησαν πλείονες αιτήσεις, συνεκδικάζονται άπασαι αι προς χορήγησιν τούτου υποβληθείσαι τοιαύται μέχρι του χρόνου της εκδικάσεως. Άρθρ.4.-Τα απαιτούμενα εν γένει μέσα κινήσεως προς εφαρμογήν της παρούσης διατίθενται υπό του ΓΕΣ και των Νομαρχιών. Άρθρ.5.-Παρά τη Δ/νσεις Αναπήρων/ΓΕΣ και ταις Νομαρχίαις τηρούνται βιβλία αποφάσεων, εν οίς καταχωρούνται αύται κατ’ αύξοντα αριθμόν και χρονολογίαν εκδόσεως. (Αντί της σελ. 796,01(β) Σελ. 796,01(γ) Τεύχος 423-Σελ. 103 Άδειες λιανικής πώλησης τσιγάρων κ.λ.π 36.Ι.β.10 Άρθρ.6.-Καταργείται η ισχύς των υπ’ αριθ. α)Φ. 443, 632/1737/564519/20.12.65 (ΦΕΚ 866 τ. Β΄), β) Φ. 443.631/860/659100/65 αποφάσεων του Υπουργού Εθνικής Αμύνης, ως αύται τροποποιηθείσαι μεταγενεστέρως, διετηρήθησαν εν ισχύϊ δυνάμει της υπ’ αριθ. Φ. 0903/00/130/6.7.67 κοινής αποφάσεως των Αντιπροέδρου Κυβερνήσεως, Υπουργού Εθνικής Αμύνης και Υπουργού Οικονομικών ως και γ) πάσης ετέρας αντικειμένης εις τας διατάξεις της παρούσης ή αναγομένης εις ρυθμιζόμενα υπ’ αυτής θέματα. Η ισχύς της παρούσης άρχεται από της δημοσιεύσεως εις την Εφημερίδα της Κυβερνήσεως. 